Halberstadt CL.II

Halberstadt CL.II buvo I pasaulinio karo metu, 1917–1918 m., Vokietijos Imperijoje gamintas dvivietis palydos naikintuvas ir sausumos pajėgų paramos (šturmo) lėktuvas, tarpukariu naudotas ir Lietuvos karo aviacijos.

 Konstrukcija ir gamyba 
1917 m. pradžioje Vokietijos Imperijos kariuomenės Oro pajėgų inspekcija (vok. Idflieg) paskelbė reikalavimus, pagal kuriuos turėjo būti sukurtas naujas dvivietis lėktuvas. Jis turėjo būti mažesnis nei tuometiniai C tipo orlaiviai ir pajėgus kovoti su tuo metu labai patobulėjusiais Antantės naikintuvais. Šis tipą, gavusį Idflieg sistemos kodą CL (C-lengvasis), buvo numatyta naudoti aprūpinti Schutzstaffeln (palydos ir apsaugos būriams), skirtiems lydėti žvalgybinius orlaivius.

Atsakydama į šiuos reikalavimus Halberstädter Flugzeugwerke GmbH 1917 m. balandžio mėn. pristatė ankstesnio nesėkmingo Halberstadt D.IV vienviečio naikintuvo modifikaciją (Nr. 9902/16). Pirminis orlaivio pavadinimas buvo Halberstadt C.II, tačiau pagal naują klasifikaciją jis buvo pervadintas Halberstadt CL.II.

CL.II buvo vienmotoris medinės konstrukcijos biplanas su fanera dengtu korpusu. Apatinė korpuso dalis buvo dengta plieno lakštu, taip suformuojant apsaugą nuo atsakomosios pėstininkų ugnies.

Centrinės viršutinio sparno dalis buvo dengta fanera, viski kiti sparnai – drobe, ją montuojant pasuktą 45 laipsnių kampu į skrydžio kryptį.Halberstadt CL.II, http://www.wingnutwings.com/ww/product?productid=3195 Viršutinis sparnas buvo išlenktas, apatinis – lygus.Gray, Peter and Thetford, Owen. German Aircraft of the First World War. London: Putnam, 1962.

miniatiūra|I Pasaulinio karo asas vyresnysis seržantas Gottfried Ehmann su šauliu Halberstadt CL.II kabinoje
Dvejų pilotų įgulos darbo vietos buvo įrengtos vienoje atviroje kabinoje. Piloto ginkluotę sudarė kairėje pusėje virš variklio montuojamas LMG 08/15 “Spandau” 7,92 mm kalibro kulkosvaidis su 500 šovinių dėtuve.Halberstädter Flugzeugwerke G.m.b. H., http://www.biancahoegel.de/flug/typen/deutschland/halberstadt/halberstadt.html Vėlesniuose modeliuose kulkosvaidis montuotas dešinėje pusėje. Pačiuose paskutiniuose modeliuose pradėti montuoti du kulkosvaidžiai abipus variklio galvutės. Šaulys-žvalgas buvo ginkluotas 7,92 mm kalibro Parabellum MG14  kulkosvaidžiu, montuojamu ant pakelto horizontalaus žiedo. Kairėje fiuzeliažo pusėje buvo montuojamas dešimties skeveldrinių granatų (vok. Wurfgranaten 15) laikiklis, papildomai buvo galima vežti 5 bombas po 10 kg.ХАЛЬБЕРШТАДТ CL-II/CL-IIa / HALBERSTADT CL-II/CL-IIa, flyingmachines.ru, http://www.flyingmachines.ru/Site2/Crafts/Craft25592.htm

miniatiūra|Wurfgranaten 15 kraunamos į laikiklius Į CL.II buvo montuojami 160 AG, 180 AG ir 200 AG galios Daimler-Mercedes D.III, D.IIIa ir D.IIIaü varikliai.

Orlaivyje buvo numatyta vieta įrengti fotoaparatui ir radijo ryšio aparatūrai. Prietaisai ir antena buvo montuojami žvalgo kabinoje. Elektros energiją jiems ir šildomiems pilotų kombinezonams teikė atskirai kairėje variklio pusėje montuojamas elektros generatorius.

CL.II bandymai (Typenprüfung) sėkmingai buvo baigti 1917 m. gegužės 7 d. Netrukus Halberstadt Flugzeugwerke gavo užsakymą 100 vnt. CL.II, kuris netrukus buvo padidintas iki beveik 600. Orlaiviai buvo gaminami iki 1918 m. vidurio, kai CL.II pakeitė patobulinta jo versija CL.IV. Dar 200 vnt. CL.II su 180 AG Argus As. IIIa varikliu 1918 m. pagamino Bayerische Flugzeug-Werke (BFW).Green, William and Swanborough, Gordon. The Complete Book of Fighters. New York: Smithmark, 1994. ISBN 0-8317-3939-8., p. 274 Iš viso buvo pagaminti 779 vnt. CL.II.

 Eksploatacijos istorija 
Pirmas oro mūšis, kuriame dalyvavo CL.II įvyko 1917 m. rugsėjo 6 d. Orlaivis užsirekomendavo labai gerai, buvo manevringas, pasižymėjo geru kilimo greičiu, ugnies galia, pakankama sėkmingai kovoti su priešo naikintuvais. Pradinė jo paskirtis buvo žvalgybinių ir ugnies koregavimo (C tipo) dviviečių orlaivių palyda ir apsauga. Tokią misiją vykdančių CL.II daliniai buvo vadinami Schutzstaffel (apsaugos eskadrilės).

CL.II taip pat sėkmingai užsirekomendavo pėstininkų paramos operacijose, kurios tapo pagrindine viso CL tipo misija. Daliniai, vykdantys tokia misijas, 1918 m. pradžioje gavo atskirą pavadinimą Schlachtstaffeln (mūšių eskadrilės).Gray, Peter and Thetford, Owen. German Aircraft of the First World War. London: Putnam, 1962., p. 136

Pėstininkų paramos operacijos greitai įrodė savo efektyvumą: jos buvo naudojamos tiek paremti puolimui, tiek ir nukreipti priešininko dėmesiui. Pirmaisiais tokių sėkmingų operacijų ir CL tipo orlaivių masinio naudojimo pėstininkų operacijose pavyzdžiu laikomi 1917 m. liepos mėnesio mūšiai prie Somos ir 1917 m. lapkričio 30 d. vokiečių kontrpuolimas Kambrė mūšio metu, kur ši taktika labai daug prisidėjo prie puolimo sėkmės.Gray, Peter and Thetford, Owen. German Aircraft of the First World War. London: Putnam, 1962., p. 136–137
miniatiūra|1918 m. Vokietijos pavasario puolimo kampanijos metu ore apšaudytas ir sėkmingai nusileidęs Halberstadt CL.II
Viena Vokietijos sėkmės tokiose operacijose priežasčių laikoma sėkminga paramos iš oro taktika. Mūšyje prie Somos 24 Halberstadt CL.II, atakuodami iš 30 m aukščio, sugebėjo sukliudyti britų kariuomenei persikelti per du tiltus; sukelta panika pasinaudojusi Vokietijos pėstininkai sugebėjo persikelti per upę ir užimti neseniai prarastas pozicijas. Pėstininkus atakavę CL.II taip pat sėkmingai nuvijo ar numušė juos mėginusius atakuoti britų Sopwith Camel. Visai 1918 m. pavasario kampanijai Luftstreitkräfte skyrė 38 Schlachtstaffel‘ius, sudarytus iš CL.II, CL.IV ir Hannover CL.III), iš kurių 27 pačioje kampanijos pradžioje (operacija Michael) buvo mesti prieš britų pajėgas.

1918 m. rugpjūčio mėn. fronto daliniuose buvo 175 šio tipo orlaiviai. Vokietijos Imperija naudojo CL.II iki pat karo pabaigos.

1919 m. viduryje nuo 6 iki 15Halberstadt CL.II, Muzeum Lotnictwa Polskiego, http://www.muzeumlotnictwa.pl/zbiory_sz.php?ido=8&w=p Halberstadt CL.II įsigijo ir kare su Sovietų Rusija bei bent iki 1921 m. naudojo Lenkijos KOP. Lietuvos Karo aviacija turėjo keturis Halberstadt CL.II, iš kurių tik vienas buvo naudojamas.

 Lietuvoje 
Lietuvos karo aviacija 1919 m. iš Kaune įsikūrusio Luftstreitkräfte dalinio Nr. 425 (Flug Abteilung No. 425) slapta įsigijo 4 vnt. CL.II (gamykliniai Nr. 772, Nr. 773, Nr. 775 ir Nr. 2887). Šie numeriai gali būti netikslūs (apie tai leidžia spėti ir gamybos metų indekso nebuvimas), nes lėktuvai buvo perkami neoficialiai, Vokietijos kariuomenė neturėjo teisės jų pardavinėti, todėl registracijos numeriai dažnai buvo klastojami.Ramoška Gytis, Pirmieji karo aviacijos lėktuvai 1919-23 m., Plieno Sparnai Nr. 1 1992 m., https://www.plienosparnai.lt/page.php?81

Pilnai surinktas ir naudojamas buvo tik vienas jų, Nr. 2887. Lietuviškuose dokumentuose jo pavadinimas buvo trumpinamas į „Halb CL II“. Orlaivis buvo naudojamas su vokišku kamufliažu, ir vokišku numeriu. Duomenų apie jo dalyvavimą Nepriklausomybės kovose nėra.Nepriklausomybės karai. Lėktuvai, Plieno sparnai, https://www.plienosparnai.lt/page.php?99

Nurašius, 1921 m. vasario 14 d. šis orlaivis buvo pakabintas Karo muziejaus palubėje, kur buvo eksponuojamas iki sovietinės okupacijos 1940 m.

 Išlikę egzemplioriai 
miniatiūra|Generolo Gerth von Hoeppner asmeninis Halberstadt CL.II. Sparnai buvo prarasti 1943-1945 m. slepiant šį, tuometinį Vokietijos muziejaus eksponatą nuo bombardavimų
Vienintelis iš dalies išlikęs Halberstadt CL.II egzempliorius yra demonstruojamas Krokuvoje esančiame Lenkijos aviacijos muziejuje. Šis orlaivis (Nr. 15459/17) buvo asmeninis Luftstreitkräfte vado generolo Ernst von Hoeppner lėktuvas.

 Variantai 
miniatiūra|Halberstadt CL.II. aprašymas JAV kariniame žinyne
CL.II – pagrindinis gamintas modelis, varomas 110 kW (150 AG) Mercedes D.III variklio ir jo vėlesnių modifikacijų

CL.IIa – modelis su BMW IIIa varikliu. Pagaminti tik keli bandomieji egzemplioriai.

 Operatoriai 



 Karinės oro pajėgos - Luftstreitkräfte

 miniatiūra|Lenkijos KOP Halberstadt CL.II

 Karo aviacija

 Lenkijos KOP – Polskie Siły Powietrzne

miniatiūra|Halberstadt CL.II (Nr. 15342/17), 1918 m. birželio 9 d. priverstas nusileisti Australijos KOP aerodrome Flesselles kaime prie Somos (Prancūzija)

 Techninės charakterisitkos 

 Literatūra 
 (EN) Angelucci, Enzo (ed.). World Encyclopedia of Military Aircraft. London: Jane’s, 1981. ISBN 0-7106-0148-4.
 (EN) Gray, Peter and Thetford, Owen. German Aircraft of the First World War. London: Putnam, 1962.
 (EN) Green, William and Swanborough, Gordon. The Complete Book of Fighters. New York: Smithmark, 1994. ISBN 0-8317-3939-8.
 (EN) Grosz, Peter M.: Halberstadt CL.II, Windsock Datafile no. 27, Albatros Productions, 1991, ​ISBN 0-948414-31-6​.
 (RU) ХАЛЬБЕРШТАДТ CL-II/CL-IIa / HALBERSTADT CL-II/CL-IIa, flyingmachines.ru, http://www.flyingmachines.ru/Site2/Crafts/Craft25592.htm
 (RU) Halberstadt CL.II, airwar.ru, http://www.airwar.ru/enc/fww1/cl2.html
 (PL) Halberstadt CL.II, Muzeum Lotnictwa Polskiego, http://www.muzeumlotnictwa.pl/zbiory_sz.php?ido=8&w=p
 (RU)Halberstadt CL.II, http://www.aviastar.org/air/germany/halberstadt_cl-2.php
 (DE) Halberstädter Flugzeugwerke G.m.b. H., http://www.biancahoegel.de/flug/typen/deutschland/halberstadt/halberstadt.html
 (DE) Kroschel, Günter, Stützer, Helmut: Die deutschen Militärflugzeuge 1910–1918. Wilhelmshaven 1977
 (DE) Munson, Kenneth: Kampfflugzeuge 1914–1919. Zürich 1968, Nr. 9.
 (DE) Nowarra, Heinz : Die Entwicklung der Flugzeuge 1914–1918. München 1959.
 (LT) Nepriklausomybės karai. Lėktuvai, Plieno sparnai, https://www.plienosparnai.lt/page.php?99
 (LT) Ramoška Gytis, Pirmieji karo aviacijos lėktuvai 1919-23 m., Plieno Sparnai Nr. 1 1992 m., https://www.plienosparnai.lt/page.php?81

 Išnašos 

Kategorija:Naikintuvai
Kategorija:Halberstadt orlaiviai
Kategorija:Šturmo lėktuvai
Kategorija:Biplanai
Kategorija:Vokietijos ginkluotosios pajėgos